cyanic-selkie/wikianc huggingface dataset:
Cocoa (täsmennyssivu)
Cocoa voi viitata seuraaviin
Prescott Bush
Prescott Sheldon Bush (15. toukokuuta 1895 Columbus, Ohio – 8. lokakuuta 1972 New York City, New York) oli yhdysvaltalainen senaattori ja pankkiiri. Senaattorina hän edusti Connecticutin osavaltiota vuoden 1952 loppupuolelta vuoden 1963 alkuun. Hän oli Yhdysvaltain 41. presidentin George H. W. Bushin isä ja Yhdysvaltain 43. presidentin George W. Bushin isoisä.
Dust Eater Dogs
Thunderleg-ep
Dust Eater Dogsin ensimmäinen julkaisu on viisikappaleinen Thunderleg-EP. Levy julkaistiin omakustanteena 1997.
Tagalog
Tarkemerkit
Tarkemerkkejä ei normaalissa kirjoituksessa merkitä. Niitä kuitenkin käytetään sana- ja oppikirjoissa tarkentamaan ääntämystä.
Boštjan Kline
Kline sai nuorten MM-kilpailuissa pronssia syöksylaskussa Megevessä 2010. Hän voitti nuorten maailmanmestaruuden syöksylaskussa ja supersuurpujottelussa Crans Montanassa 2011. Sankt Moritzin MM-kilpailuissa 2017 hän oli syöksylaskussa seitsemäs ja Pyeongchangin olympialaisissa 2018 supersuurpujottelussa kymmenes. Cortina d'Ampezzon MM-kilpailuissa 2021 hän sijoittui syöksylaskussa 15:nneksi. Pekingin olympialaisissa 2022 hän sijoittui syöksylaskussa kymmenenneksi ja supersuurpujottelussa 20:nneksi.
Antikoagulantit
K-vitamiinien toiminnan estoon perustuvia antikoagulantteja käytetään myös joissain rotanmyrkyissä, ja muissa vastaavissa käyttötarkoituksissa, joissa myrkytys perustuu eläimen sisäiseen verenvuotoon.
Supertramp
Supertramp on brittiläinen pop/rockyhtye, joka perustettiin vuonna 1969 nimellä "Daddy". Yhtye nousi maailmanmaineeseen vuoden 1979 albumillaan Breakfast in America. Se on soittanut yhdessä vielä 2010-luvulla.
Historia
Supertrampin perusti pianisti ja laulaja Rick Davies vuonna 1969. Hän oli ollut yhtyeessä nimeltä Joint, jota rahoittanut hollantilainen miljonääri Stanley August Miesegaes piti Daviesia lupaavana ja tarjoutui rahoittamaan Daviesin seuraavaakin yhtyettä. Davies laittoi hakuilmoituksen Melody Maker -lehteen, ja yhtyeeseen liittyivät kitaristi Richard Palmer, lyömäsoittaja Robert Millar ja laulaja/basisti Roger Hodgson. Yhtyeen nimi oli aluksi Daddy, mutta sekaannuksien välttämiseksi Davies vaihtoi nimeksi Supertramp walesiläiskirjailija William Henry Daviesin kirjan mukaan.
Entiset jäsenet
thumb|Supertramp vuonna 1971. Lukien vasemmalta oikealle [[Roger Hodgson, Frank Farrell, Rick Davies, Kevin Currie ja Dave Winthrop.]]
Kimmo Tiilikainen
Ensimmäinen kausi kansanedustajana: 2003–2007
Vuoden 2003 vaaleissa Tiilikainen sai noin 7 900 ääntä ja tuli valituksi kansanedustajaksi.
Neljäs kausi eduskunnassa: Sipilän hallituksen ministerinä 2015–2019
Keväällä 2017 keskusta kierrätti ministerinsalkkujaan niin, että maa- ja metsätalousasiat siirtyivät Jari Lepälle. Tiilikaisen ympäristöministerin salkkuun taas yhdistettiin energia-asiat työ- ja elinkeinoministeriöstä. Uusi salkkujako astui voimaan 5. toukokuuta 2017. Tiilikaisen nimikkeeksi tuli asunto-, energia- ja ympäristöministeri.
Vaalikausi 2019–2023: putoaminen eduskunnasta ja siirtyminen taustavaikuttajaksi valtiosihteeriksi
Eduskuntavaaleissa 2019 Tiilikainen oli ehdolla Helsingin vaalipiiristä. Hän sai 4 673 ääntä ja ei tullut valituksi. Vaalirahoitusilmoituksen tehneistä ehdokkaista Tiilikaisella oli Helsingin vaalipiirin suurin vaalibudjetti, 80 000 euroa.
Poliittiset näkemykset
Helsingin Sanomien Unto Hämäläisen mukaan ”Tiilikaisen ympäristölinja ei kaikkia keskustalaisia miellytä”. Hämäläinen kirjoitti vuonna 2008, että ”vanhemmat edustajatoverit tuntuvat pitävän Tiilikaista liian ’vihreänä’ tai ’pehmeänä’” ja että keskustalaisen ympäristöministerin tehtävä olisi heidän mielestä ”panna ministeriö kuriin”.
John Nehm
John Nehm (1934 Kööpenhamina, Tanska – 2019 ) oli tanskalainen kirjailija, joka kuuluu Tanskan työläiskirjallisuuden keskeisiin kirjailijoihin. Romaanien ja novellien lisäksi hän on kirjoittanut omaelämäkerrallisen Ståsted søges (1976).
Undish
Historia
Darek Was ja Michal Branny jättivät Graviora Manentin vuonna 1995, jolloin yhtyeeseen liittyivät naislaulaja Ada Szarata, basisti Andrzej Walensiak kitaristi Gracjan Jeran. Kokoonpanomuutoksen jälkeen yhtye alkoi soittaa goottimetallia, ja julkaisi ensimmäisen albuminsa ...Acta Est Fabula Puolassa vuonna 1996. Vuonna 1997 yhtye muutti nimekseen Undish, ja se allekirjoitti levytyssopimuksen saksalaisen Massacre Recordsin kanssa. Levytyssopimuksen jälkeen Undish äänitti uudelleen ...Acta Est Fabulan Saksassa, ja Massacre Records julkaisi albumin laajemmille markkinoille. Jälkeenpäin yhtye kiersi Eurooppaa, tarkkaan ottaen Saksaa, Sveitsiä ja Itävaltaa, yhdessä Saviour Machinen, Theatre of Tragedyn, Alastisin ja Aionin kanssa. Kiertueen aikana yhtye esiintyi Wacken Open Airissa, maailman suurimmilla erityisesti metallimusiikkiin erikoistuneilla musiikkifestivaaleilla.
Kolmannen albumin A Gift of Flying tuotanto vaati yhtyeeltä neljän vuoden työn, ja se oli tarkoitus julkaista helmikuussa 2003. Albumin julkaisu kuitenkin viivästyi vuoteen 2005, jolloin CL Productions julkaisi A Gift of Flyingin. Albumin julkaistuaan Undish ei ole ollut näkyvästi toiminnassa, ja jäsenet ovat kertoneet olevansa liian kiireisiä yksityiselämässään keskittyäkseen musiikkiin.
Gints Meija
Seuraura
Meija teki kaudella 2012–2013 KHL:n yhden kauden piste-ennätyksensä tehoilla 4+9=13. Hän voitti kauden päätteeksi liigan pudotuspelien ulkopuolelle jääneiden joukkueiden kesken pelatun Nadežda Cupin. Kaudella 2013–2014 Meija pelasi loukkaantumisen vuoksi KHL:n runkosarjassa vain 25 ottelua, mutta kevään 2014 pudotuspeleissä hän oli viidellä osumallaan Dinamon paras maalintekijä ja jakoi sisäisen pistepörssin voiton Lauris Dārziņšin kanssa.
Chaïdári
Chaïdári on Kreikan kaupunki ja samanniminen kunta (Δήμος Χαϊδαρίου, Dímos Chaïdaríou), joka sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Koko kunnan pinta-ala on 22,655 neliökilometriä ja väkiluku 46 897. Varsinaisen Chaïdárin kaupungin väkiluku on 45 642 (vuonna 2011).
Mika Lintilä
Hakkerointitapaus
Lintilä väitti, että hänen WhatsApp-tilinsä oli kaapattu 9. helmikuuta 2023 Lintilän ollessa illanvietossa erään pörssiyhtiön edustajan kanssa ja sieltä oli lähetetty keskustan ryhmään yksi viesti, jossa pilailtiin pääministeri Sanna Marinin (sd) ja kansanedustaja Matias Mäkysen (sd) kustannuksella. Seuraana päivänä Lintilä oli kuitenkin jo saanut tilinsä takaisin. Lintilä epäili hakkeroinnin tapahtuneen Afrikan-matkalla edellisviikolla. Lintilä myöhemmin kertoi, ettei tiliä ollut kaapattu eduskunnan suorittaman tietoturvaselvityksen mukaan.
The Album
Kappaleet
* minimusikaalista "The Girl with the Golden Hair"
Hestiaia
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä Hestiaiothen.
Genie
20 kuukauden ikäisenä Genie alkoi oppia puhumaan. Lääkäri kertoi vanhemmille, että Genie on mahdollisesti älyllisesti jälkeenjäänyt. Isä ryhtyi ”suojelemaan” Genietä lukitsemalla hänet makuukammariin. Päivien ajat hän istui köytettynä vaipoissa, yöksi hänet laitettiin makuupussiin lukittuun komeroon ja suu tukittiin metalliesineellä. Joka kerta kun Genie päästi ääniä isä löi häntä. Isä esti myös äitiä ja sisaruksia puhumasta Genielle. Geniestä tulikin lähes täysin mykkä, eikä hän osannut kuin joitakin lyhyitä yksittäisiä sanoja ja toteamuksia.
Stanoje Glavaš
Vuonna 1804, kansannousun aattona, Glavaš, Karađorđe Petrović ja joukko muita johtajia kokoontui Orašaciin päättämään kansannoususta. Tässä kokouksessa Glavaš kieltäytyi kansannousun ylipäällikkyydestä, jolloin asemaan valittiin Petrović. Kansannousun aikana Glavaš komensi 3 000 miestä, joiden avulla hän vapautti Prokupljen ja Kuršumlijan.
Zeeland
Uusi-Seelanti on saanut nimensä Zeelandin maakunnan mukaan.
Virginianmansikka
Virginianmansikka (Fragaria virginiana) on Pohjois-Amerikasta lähtöisin oleva mansikkalaji. Monet alkuperäiskansat ovat syöneet sen marjoja ja keittäneet sen lehdistä yrttiteetä.
Matojärvi (Kuhmoinen)
Matojärvi on Pirkanmaalla Kuhmoisissa Kangasjärven takana sijaitseva järvi.
Abessinialainen (marsurotu)
Ulkonäkö
Rodulla sallitaan kaikki värit ja kuviot, sillä väriä ei erikseen arvostella. Suomessa useimmat abessinialaiset ovat väriltään brindlejä tai tortoiseshell & whiteja.
Nummitatti
Koko ja ulkonäkö
Nummitatin lakki on 3–12 cm leveä ja muodoltaan kupera. Väriltään se on ruskeankellertävä, usein punertava. Lakin pinta on märkänä limainen, muuten aivan kiiltävän sileä. Sienen kellanvalkoinen malto on pehmeää, joustavaa ja sitkeää. Hyvänä lajituntomerkkinä on, etteivät pillikerroksen kaikki pillit ole yhtä pitkiä. Siten osittain johteinen pillikerros antaa epätasaisen vaikutelman. Väriltään pillistö on harmahtavan keltainen ja kulmikkaat pillit ovat väljäaukkoisia.
Hippotomadai
Hippotomadai eli Hippotamadai  oli antiikin aikainen alun perin Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin.
Eliminatiivinen materialismi
Kvaliat
Eliminativistit, kuten Daniel Dennett ja Georges Rey, ovat vastanneet kieltämällä kvalioiden olemassaolon. Dennett myöntää, että kvalioiden olemassaolo vaikuttaa itsestään selvältä, mutta katsoo kuitenkin, että ”kvalia” on sellaisen vanhentuneen metafysiikan teoreettinen termi, joka on peräisin kartesiolaisista intuitioista. Hänen mukaansa tarkempi erittely osoittaa, että termi on tyhjä ja täynnä ristiriitaisuuksia. Eliminativistien väite kvalioita koskien on, ettei tällaisista kokemuksista ole puolueetonta todistusaineistoa, mikäli niitä pidetään minään muuna kuin propositionaalisina asenteina.
Kristuksen kirkko
Koska Joseph Smith ei kuulunut mihinkään kirkkoon eikä häntä ollut kastettu, hän kertoi rukoilleensa Jumalaa ja kysyneensä asiaa. Toukokuussa 1829 hänelle ja hänen seuralaiselleen Oliver Cowderylle ilmestyi heidän kertomansa mukaan Johannes Kastaja, joka antoi heille Aaronin pappeuden valtuuden ja sen mukana valtuuden kastaa. He kastoivat toisensa toukokuussa 1829 New Yorkin osavaltiossa virtaavassa Susquehannajoessa. Jo kesäkuussa 1829 he alkoivat kastaa myös muita ihmisiä. Nämä ihmiset eivät liittyneet mihinkään kirkkojärjestöön, mutta siitä huolimatta he järjestivät yhteisiä kokouksia ja kutsuivat itseään "Kristuksen kirkoksi".
1830-luvun lopulla Smith kannattajineen siirtyi Missourin osavaltioon, Far Westiin. Siellä Smith sanoi vuonna 1838 saaneensa ilmoituksen, jossa Jumala antoi kirkolle nimeksi Myöhempien aikojen pyhien Jeesuksen Kristuksen kirkko (engl. The Church of Jesus Christ of Latter Day Saints).
Plocospermataceae
Tuntomerkit
Laji on pensas tai puu, jonka soluissa on oksalaattikiteitä. Kasvilla on rauhaskarvapeite, ja karvat ovat kalkkiutuneita ja/tai niissä on kystoliitteja. Lehdet ovat vastakkaisina pareina ja melko pieniä. Lehtiruoti on kannan lähellä nivelikäs. Kasvi on kaksikotinen, joten kukat ovat yksineuvoisia. Kukinto sijaitsee lehtihangassa. Kukat ovat viisi- tai kuusilukuisia, melko kookkaita, säteittäisiä, kellomaisia tai ratasmaisia. Hedekukassa on heteiden lisäksi emiön jäänne, emikukassa joutoheteitä, mesiäinen ja sikiäimeen liittyy kahdesti haarautuva vartalo. Hedelmä on muutamasiemeninen kota. Siementen toisessa päässä on karvatupsu.
Phil Jagielka
Seurajoukkueura
Vuodesta 1999 vuoteen 2007 Sheffield Unitedia edustanut Jagielka debytoi joukkueessa 5. toukokuuta 2000 ottelussa Swindon Townia vastaan. 254 liigaottelua Unitedissa pelannut englantilainen siirtyi kesällä 2007 Evertoniin. Hän pelasi Evertonissa 12 vuoden aikana 322 valioliigaottelua ja teki 14 maalia. Kesällä 2019 hän palasi Valioliigaan nousseeseen Sheffield Unitediin. Elokuussa 2021 hän siirtyi Derby Countyyn.
Maajoukkueura
Jagielka oli mukana EM-kilpailuissa 2012 mutta ei saanut peliaikaa. MM-kilpailuissa 2014 hän pelasi kaksi Englannin kolmesta alkulohko-ottelusta alusta loppuun. Kaikkiaan hän on pelannut 40 maaottelua ja tehnyt niissä kolme maalia: elokuussa 2012 ystävyysottelussa Italiaa vastaan, toukokuussa 2014 ystävyysottelussa Perua vastaan ja lokakuussa 2014 EM-karsintaottelussa San Marinoa vastaan.
Kangasjärvi (Kuhmoinen, Pirttikulma)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pääskylänjoen suualueeseen (35.761) se kuuluu. Järven vedenpinnan korkeus on 144,6 metriä mpy. Siihen on johdettu useiden soiden ja metsäalueiden kuivatusojat. Vähäjärveen laskee Honkasuon ja Hevoslammin ojat, järvenselän Pudotteenlahteen laskee Saarikkomäen suon oja ja järvenselän eteläosaan Martinrannanlahteen laskee Kilpilammin ja sen ojitetun suon ojat. Järven laskuoja lähtee sen länsirannasta Isosaaren suojista ja se laskee Ylä-Sarkajärveen virrattuaan ensin Palvajärven ja Pirkonlahden läpi.
Francis Poulenc
Sävellystyö
Poulencin sävellystyössä näkyy elämä Pariisin taiteilijayhteisössä ja vuorovaikutus useiden tunnettujen säveltäjien, kuten Stravinskyn ja Milhaud'n kanssa. Hän ei ollut erityisesti kokeilija Satien, Milhaud'n ja Honeggerin tapaan vaan pyrki ennemminkin säveltämään kaunista, monipuolista ja yleisöön vetoavaa musiikkia. Paitsi aikalaisiltaan, hän sai vaikutteita muun muassa Mozartilta, Camille Saint-Saënsilta ja Emmanuel Chabrier'lta sekä kuvataiteista.
Francis Poulenc kuoli sydänvikaan Pariisissa 30. tammikuuta 1963. Hänet haudattiin Père-Lachaisen hautausmaalle.
Tofan kieli
Tofan kieli (aikaisempi nimitys karagassi; tofaksi тоъфа дыл, tofa dıl) on Venäjällä Irkutskin alueella asuvien tofalarien puhuma turkkilainen kieli.
Kirjakieli
Vuonna 1989 laadittiin kyrilliseen kirjaimistoon perustuva, lisämerkein täydennetty tofan kirjaimisto. Sen jälkeen tofaksi on julkaistu muutamia äidinkielen oppikirjoja. Kieltä opetetaan aineena kolmessa koulussa.
Ifistiadai
Ifistiadaissa oli Herakleelle omistettu temppeli. Tämä temppeli on todennäköisesti antanut nimen nykyiselle Irákleion kaupungille, joka sijaitsee Ateenan koillispuolella. Osin tämän vuoksi Ifistiadain oletetaan sijainneen jossakin Irákleion lähellä.
Heinähattu ja Vilttitossu joulun jäljillä
Heinähattu ja Vilttitossu joulun jäljillä on vuonna 1993 ilmestynyt lastenkirja, jonka ovat kirjoittaneet Sinikka Nopola ja Tiina Nopola.
Stargate Continuum
Stargate Continuum on 29. heinäkuuta 2008 julkaistu, kanadalais-yhdysvaltalaisen scifisarja Tähtiportin maailmaan sijoittuva elokuva.
Candice Bergen
Yksityiselämä
Candice on isänsä, koomikko ja vatsastapuhuja Edgar Bergenin, puolelta ruotsalaista sukujuurta. 1960-luvun lopulla hän asui Doris Dayn pojan, muusikko ja tuottaja Terry Melcherin kanssa talossa, johon Charles Mansonin joukkio myöhemmin hyökkäsi. Hän avioitui vuonna 1980 ranskalaisen elokuvaohjaajan Louis Mallen kanssa. Avioliitto kesti aina Mallen kuolemaan, vuoteen 1995 saakka. Liitosta syntyi yksi lapsi, Chloe. Vuonna 2000 Bergen avioitui uudelleen Marshall Rosen kanssa.
The Lord of the Rings: The Battle for Middle-earth
The Lord of the Rings: The Battle for Middle-earth (lyhyesti BFME) on EA Los Angelesin kehittämä ja EA Gamesin julkaisema reaaliaikainen strategiapeli. Peli julkaistiin joulukuussa Microsoft Windowsille.
Peli pohjautuu Taru sormusten herrasta -elokuvatrilogiaan. Peli käyttää Command & Conquer: Generalsin pelimoottoria.
Jouko Loikkanen
Jouko Loikkanen toimi myös Suomen Palloliiton puheenjohtajana vuosina 1975–1983.
Madonna (Munchin maalaus)
Madonna on usein Neitsyt Mariaan yhdistettävä nimitys. Ei ole varmaa, että onko maalauksen naisen tarkoitus esittää Mariaa vai ei.
Fallen Angel
Myynti ja julkaisut
Fallen Angel ilmestyi syyskuussa 1978. Euroopassa albumin julkaisi Bronze Records tunnuksella BRNA 512. Länsi-Saksassa Fallen Angel nousi 18:nneksi, Norjassa 10:nneksi ja Ranskassa 17:nneksi. Suomessa albumi ei saavuttanut sijoitusta, vaikka yhtye oli esiintynyt elokuussa Ruisrockissa. Samoin kävi monessa muussakin maassa, jossa Uriah Heep oli aiemmin ollut suosittu. Esimerkiksi yhtyeen kotimaassa Britanniassa Fallen Angel ei noussut listalle, kuten eivät kaksi edellistäkään John Lawtonin laulamaa Uriah Heep -levyä.
Arvioita
Yhtyeen silloiset jäsenet ovat aina suhtautuneet albumiin keskenään ristiriitaisesti. Ken Hensley on sanonut todella pitävänsä levystä, ja hänen mielestään mukana on hyvin vahvoja lauluja, vaikka ne nojaavatkin hieman enemmän popin suuntaan. Hensley on myös muistellut, että tunnelmat olivat tuolloin melko hyvät ja että hän antoi haastatteluissa paljon positiivisia lausuntoja. Mick Box on monissa yhteyksissä sanonut levyä omaan makuunsa liian poppina, ja vaikka kappaleet itsessään ovat melko hyviä, albumi tarvitsisi lisää rajua rockia. Boxin mielestä Fallen Angelin kannet ovat vakuuttavat, mutta sisältö on ”hieman heikoilla jäillä kulkemista”. Trevor Bolder kehui kappaletta ”Whad’ya Say”, joka oli hänen suosikkikappaleensa levyltä.
Julkaisun jälkeen
Amerikan-kiertue päättyi marraskuun puolivälissä, jolloin seurasi pieni tauko. Tammikuun puolivälissä 1979 käynnistyi Euroopan-kiertue, nyt pääesiintyjänä yli 10 000 katsojaa vetävillä areenoilla. Kuusi Länsi-Saksassa ja kuusi Englannissa järjestettyä konserttia äänitettiin live-albumia varten, mutta yhtye epäröi nauhojen julkaisemista. Kyseisiltä keikoilta koostettu Live in Europe 1979 ilmestyi lopulta vasta vuonna 1986.
Yhdysvaltain-painos
A-puoli B-puoli
Matti Väistö
Väistön aviopuoliso on kasvatustieteen maisteri ja lastentarhanopettaja Reija Eevi Aulikki Väistö o.s. Hämäläinen. Heillä on kolme lasta.
Ionidai
Ionidai oli antiikin aikainen Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin.
Meksikonkarvatonkoira
Rotu eli pitkään ilman tavoitteellista jalostustyötä. Rotua risteytettiin mm. villakoirien, chihuahuoiden ja mäyräkoirien kanssa. 1950-luvulla rotu sai uuden alun eurooppalaisten etsintäjoukkojen avulla, sillä pääasiassa brittiläisistä diplomaateista koottu ryhmä matkusti ympäri Meksikon maaseutuja ja tutkimattomia kyliä etsien jalostuskelpoisia yksilöitä. Eräs tunnetuimmista rodun "pelastajista" oli kreivitär Lascie Premio Real. Yhdessä Lascie Premio Real ja englantilainen armeijan kenraali Norman P. Wright kirjoittivat ensimmäisen rotumääritelmän, joka sittemmin otettiin käyttöön Meksikon kennelliitossa.
Ulkonäkö
Meksikonkarvatonkoira on virallisesti kaikkein karvattomin koirarotu. Meksikonkarvattomatkoirat jaetaan kokonsa puolesta kolmeen eri kokoluokkaan: pieni (25–35 cm), keskikokoinen (36–45 cm) ja suuri (46–60 cm). Erittäin hienoille yksilöille sallitaan säkäkorkeus 62 cm:iin saakka. Runko on mittasuhteiltaan tasapainoinen, rinta leveä ja rintakehä tilava, raajat ja häntä ovat pitkät.
Raisioagro
Vuonna 2014 uudistetun strategian ohjaamana Raisioagro keskittyy maatalouden osa-alueisiin, joissa menestys perustuu ruokinnan ja kasvinviljelyn erikoisosaamiseen ja innovaatioihin.
Raisioagro on aloittanut naudan- ja kalanrehujen vientiä Venäjälle, Baltiaan ja Ruotsiin.
Hugh Jessiman
Ammattilaisura
Jessiman aloitti kauden 2011–2012 AHL-joukkue Lake Erie Monstersissa, jossa pelasi koesopimuksella. Hän aloitti siellä hyvin ja teki 19 maalia 32 ottelussa. Seuraavissa 11 ottelussa hän onnistui vain kertaalleen, eikä Monsters tehnyt hänelle jatkosopimusta. Jessiman siirtyi loppukaudeksi Calgary Flamesin farmijoukkueeseen Abbotsford Heatiin. Jessiman oli vielä siirtoajankohtana Monstersin paras maalintekijä. Hän teki koko kauden aikana lopulta 27 maalia ja 44 pistettä 67 ottelussa. Ottawa Senators teki kauden jälkeen Jessimanin kanssa vuoden sopimuksen.
Ikarion
Ikarionista oli kotoisin muun muassa Thespis, joka oli kreikkalaisen tragedian perustajia. Siellä vaikutti myös Megariista tullut Susarion, joka oli puolestaan vanhan attikalaisen komedian perustaja. Demoksen kansalaisesta käytettiin demonyymiä Ikarieus.
Ruutanan junaonnettomuus
Sekajuna n:o 1252 lähti Tampereelta kello 20.30 illalla ja tuntia myöhemmin sen perään lähti pikatavarajuna n:o 700 D. Sekatavarajuna pysähtyi ylämäkeen lähellä Ruutanan pysäkkiä, kun veturi ei jaksanut nousta mäkeä. Neuvottelun jälkeen junaa päätettiin peruuttaa, jotta veturi saisi riittävästi vauhtia mäen nousemiseen. Sekajunassa oli perässä kolme matkustajavaunua, joissa oli yhteensä noin 20 matkustajaa. Sekajunan miehistö ei tiennyt pikatavarajunan olevan tulossa perässä sillä aikataulun mukaan sen piti kulkea ennen sekajunaa.
Uusi onnettomuus 1923
Samalla paikalla tapahtui uusi onnettomuus 2. joulukuuta 1923, kun Ruutanan pysäkiltä lähtenyt 28 matkustaja- ja tavaravaunun mittainen pikatavarajuna n:o 220 katkesi kahtia vaunujen välisten kytkimien petettyä. Pimeyden takia junan henkilökunta ei huomannut junan katkeamista vasta kun veturin vetämän junan etuosan vauhti hiljeni ylämäessä ja perässä tulleet erilliset 25 vaunua törmäsivät edellä kulkeneiden vaunujen perään. Törmäyksessä kolme umpivaunua vaurioitui pahoin ja neljä muuta vaunua lievemmin. Vaunuissa lastina olleita halkoja levisi pitkin ratapiennarta. Henkilövahinkoja ei tullut.
Pahajärvi (Kangasala)
Maantietoa
Lammen pinta-ala on 1,7 hehtaaria ja se on 250 metriä pitkä ja 150 metriä leveä. Se sijaitsee suolla Korkea-ahonkallion pohjoisrinteen juurella. Lammella ei ole kartan mukaan saaria ja se on autio. Sen rantaviivan pituus on 650 metriä ja sen rannat ovat pääasiassa suomaata. Sen pohjoispuolella sijaitsee peltopalsta.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pajulanjärven valuma-alueeseen (35.762) se kuuluu. Lammen vedenpinnan korkeus on 119,6 metriä mpy. Siihen on johdettu Kovasuolta laskuoja. Lammen laskuoja lähtee sen luoteisrannasta ja se laskee Pajulanjärveen.
Richard Dacoury
Richard Dacoury (s. 6. heinäkuuta 1959 Abidjan, Norsunluurannikko) on ranskalainen entinen koripalloilija. Dacoury voitti uransa aikana yhden Euroliigan mestaruuden kaudella 1992–1993.
Pekka Silvola
Nuoruus
Rauhantilaan asettunut JR 7 komensi alikersantti Silvolan tammikuussa 1945 reservinupseerikoulun kurssille 61 Niinisaloon. Neuvostoliiton johtama liittoutuneiden valvontakomissio puolestaan määräsi koko reservinupseerikoulutuksen lopetettavaksi, ja upseerioppilas Silvola palasi kesken kurssin vaisuna yksikköönsä. Maaliskuussa hän oli siviilimies palveltuaan maata aseissa 440 päivää. Hänen sotilaskortissaan lukee: käytös hyvä, ei rangaistuksia. Sota-ajan poikkeusolomääräysten mukaisesti Pekka Silvola oli suorittanut oppikoulun tähteet Niinisalossa, mutta sai ylioppilastodistuksen keväällä 1946 Vammalassa Tyrvään yhteiskoulun rehtorilta. Silvola oli kylänsä ensimmäinen ylioppilas.
Hinkuyskä
Historia
Vaikka hinkuyskän oireet ovat varsin tunnusomaiset, siitä ei ole historiassa mainintoja ennen kuin ranskalainen Guillaume De Baillou kirjasi ylös useita kuolemantapauksia vaatineen epidemian Pariisissa vuonna 1578. Myös vuonna 1519 Britanniaa koetellutta chyne cowgh -tautia pidetään nykyisin hinkuyskänä. Onkin arveltu, että juuri noihin aikoihin jokin Bordetella bronchiseptica -bakteerin kanta mutatoitui niin, että siirtymä eläimistä ihmisiin tuli mahdolliseksi. Hinkuyskän nykyinen englanninkielinen nimitys whooping cough esiintyy ensi kerran lontoolaisten kuolinsyitä käsittelevässä tilastossa vuodelta 1701.
Samuli Vasala
Saavutuksia
Vasala on duathlonin Suomen mestari vuodelta 2003. Vasala on myös osallistunut pyöräilykilpailuihin.
Yrjö Keinonen
Keinosen komentajakuva
Kari Kaunismaan mukaan Keinonen ei onnettomuudekseen lähtökohtaisesti edellyttänyt kantahenkilökunnan sitoutumista päättämiinsä uudistuksiin. Keinosen päätöksiä vastustettiin järjestelmällisesti, etenkin vanhempien upseerien keskuudessa. Asiaa ei auttanut se, että komentaja ei juuri piitannut virka-ajoista, vaan todistettavasti lähti harjoittelemaan hiihtoa kelin ollessa sopiva. Mahdollisesti tietynlainen poliittinen naiivius edesauttoi komentajaa sortumaan kuvitelmaan omasta erinomaisuudestaan.
I Am Legend
Juoni
Sairastuneet onnistuivat seuraamaan Nevillen pelastaneita Annaa ja Ethania, ja seuraavana yönä sairastuneet hyökkäävät joukolla Nevillen taloon kaikista Nevillen puolustusjärjestelmistä huolimatta. Kolmikko pakenee Nevillen laboratorioon ja siellä olevan pleksioven taakse, missä myös Nevillen aikaisemmin nappaama sairastunut nainen on. Ihmeekseen Neville huomaa naisen parantuneen, jolloin hän ottaa tästä verta ja antaa koeputken Annalle. Hän käskee Annan ja Ethanin paeta hiilikuiluun koeputken kanssa. Veressä on pelastava aine. Itse hän ottaa pöytälaatikostaan kranaatin, jonka avulla hän tappaa sairastuneet siten uhraten itsensä. Anna ja Ethan selviytyvät Vermontin selviytyneiden siirtokuntaan, missä Anna antaa koeputkessa olevan veren armeijan käyttöön, jotta sairastuneita voidaan vihdoin alkaa parantaa.
Tuotanto
Warner Bros. alkoi kehitellä I Am Legend -elokuvaa jo vuonna 1994, ja erilaisia näyttelijöitä ja elokuvaohjaajia oli kiinnitetty projektiin. Tuotanto alkoi kuitenkin vasta vuonna 2006 New Yorkissa.
Koivunpunikkitatti
Koivunpunikkitatti (Leccinum versipelle) on Boletaceae-heimoon kuuluva hyvä ruokasieni.
Transsendenttinen meditaatio
Menetelmä
TM:n perusajatus on, että mikrotasolla saadut yksilökohtaiset hyödyt, kuten stressin lievennys, henkinen kasvu ja joogakykyjen kehittyminen, voidaan onnistuneesti moninkertaistaa niin, että asuinalueen rikollisuustaso laskee, kansanterveys paranee ja koko maailmaan saadaan rauha. Tämän tekee Maharishin mukaan mahdolliseksi ”luonnonlain yhdistynyt kenttä”. Kun tätä lakia rikotaan, syntyy henkilökohtaisia ja sosiaalisia ongelmia. Ne korjataan hengellisellä uudistumisella, joka alkaa yksilöistä ja laajenee koko maapalloon.
Valvonta-Yuan
Toiminta nykyään
Loppuvuodesta 2021 Valvonta-Yuan koostuu 26 tavallisesta jäsenestä.
Aldershot
Vuonna 1972 Irlannin tasavaltalaisarmeija IRA räjäytti kaupungin varuskunta-alueella autopommin ja kuusi siellä työskentelevää siviiliä kuoli.
Kirjasalon tasavalta
Asutus ja tasavallan toiminta
pienois|pysty|vasen|Pohjois-Inkerin postimerkki. Kirjasalo oli noin 30 km² laaja alue Lempaalan pitäjässä Karjalankannaksella Raudun ja Kivennavan kohdalla. Alueeseen kuului viisi kylää ja noin 400 vakinaista asukasta. Kirjasalo oli Repolan ja Porajärven ohella yksi kolmesta Suomen rajantakaisesta liitosalueesta ja leikillisesti siihen viitattiin tasavaltana.
Historia
Rihtniemi aloitti linnoitustyöt Kirjasalon alueella ja sai myös aseita Suomesta, jossa Pohjois-Inkeriä oli alettu pitää hyödyllisenä puskurivyöhykkeenä. Rihtniemi erosi tehtävistään jo kahden kuukauden kuluttua. Lokakuussa Pohjois-Inkerin Hoitokunta kutsui rykmentin komentajaksi takaisin aiemmin erotetun Elfvengrenin. Elfvengren aloitti 21. lokakuuta 1919 uuden hyökkäyksen Venäjän valkoisten joukkojen kenraali Nikolai Judenitšin kanssa solmimansa sopimuksen mukaisesti. Valkoisilta oli saatu huomattava summa rahaa, jota käytettiin inkeriläisten varustamiseen. Hyökkäys eteni Lempaalan itäpuolella Grusinan eli Kuivaisten rautatieasemalle ja rajalta Tapparista Vuolejärvelle asti. Edellisen hyökkäyksen tapaan lopulta 25. lokakuuta inkeriläisten oli kuitenkin aloitettava vetäytyminen. Viikon taistelujen jälkeen oltiin jälleen lähtöasemissa. Hyökkäys oli herättänyt jälleen arvostelua ja monet suomalaiset aktivistit lopettivat yhteistyön inkeriläisten kanssa. Hoitokunnan puheenjohtaja Kokko ja sota-asianhoitaja Paavo Tapanainen erosivat. Inkeriläiset alkoivat saada helmikuussa 1920 määrärahaa Suomesta ja heistä tuli osa Suomen rajavalvontaa. Samalla Elfvengren erotettiin ja hänen tilalleen nousi Alfred Wansén. Inkeriläisten viimeisenä komentajana toimi syyskuussa 1920 nimitetty Jussi Sihvo. Suomessa ajatus Inkerin vapauttamisesta alkoi jäädä taka-alalle. Tarton rauhassa Suomi suostui luovuttamaan Kirjasalon Neuvosto-Venäjälle. Venäjä oli taannut inkeriläisille kulttuuriautonomian, jota ei kuitenkaan lopulta toteutettu.
Anu Vehviläinen
Poliittinen toiminta
Kesän 2014 puoluekokouksessa Vehviläinen valittiin keskustan varapuheenjohtajaksi. Maaliskuussa 2016 Vehviläinen kertoi luopuvansa varapuheenjohtajuudesta kesän 2016 puoluekokouksessa.
Kansanedustajana Vehviläinen on ollut muun muassa sivistysvaliokunnan (1995–1999) ja sosiaali- ja terveysvaliokunnan jäsen (2011–2015). Hän oli VR-Yhtymän hallintoneuvoston jäsen 1995–2000, Suomen Postin hallintoneuvoston jäsen 2004–2006 sekä lehdistötukilautakunnan jäsen 2006.
Yksityiselämä
Vehviläinen oli vuodesta 1998 naimisissa Keskusrikospoliisin rikosylikomisario Timo Hiltusen kanssa. Avioliittoon syntyi poika Tatu Hiltunen 2000. Vehviläinen jäi leskeksi Hiltusen ammuttua itsensä poliisien pikkujoulussa marraskuussa 2011.
Olipa kerran Amerikka
Sarja eroaa edeltäjistään hiukan. Siinä ei mennä suoraan tarinaan, vaan jaksoissa on Mestarin huone, jossa hän kertoo lapsille tarinoita jaksojen aiheista ja välillä lapset kyselevät häneltä. Varhaisimmissa sarjoissa jaksot alkoivat suoraan ja kertoja oli sivussa. Suomenkielisissä rooleissa ovat Eija Ahvo, Pekka Autiovuori, Markku Huhtamo, Mauno Hyvönen, Jarmo Koski, Heikki Määttänen, Anita Sohlberg, Ossi Ahlapuro ja Voitto Nurmi. Tunnusmusiikin laulaa Eija Ahvo.
Yläsäiniö
Suomeen kuuluessaan Yläsäiniö oli Viipurin maalaiskunnan itäosassa Viipurin kaupungin ja Kuolemajärven kunnan välisellä alueella sijainnut kylä.
Ray Cunningham
Ray Cunningham (s. 5. joulukuuta 1977 Louisville) on yhdysvaltalainen koripalloilija, joka edusti kaudella 2009–2010 Korisliigassa pelaavia UU-Korihaita.
Shugo Chara!
Shugo Chara! on japanilainen mangasarja, jonka on luonut manga-kaksikko PEACH-PIT. Sarja on erittäin suosittu Japanissa. Shugo Chara! kertoo 11-vuotiaasta Amu Hinamorista, joka löytää yllättäen herätessään vierestään Shugo-munia.
Manga
Shugo Chara! mangaa on käännetty vasta muutamalle kielelle, mutta se on saavuttanut suuren suosion. Pokkareita ilmestyi yhteensä 12 kappaletta sekä bonusmanga ja näiden jälkeen ilmestyi vielä ''Shugo Chara! Encore!'', joka sitoi juonen pätkät yhteen. Shugo Charan tankoboneja on myyty 1,4 miljoonaa kappaletta.
Hahmot
Pepe Pepe on Yayan suojelushahmo. Pepe on vauvan näköinen ja hän syntyi, kun Yaya halusi enemmän huomiota muilta.
Kefisia
Perinteen mukaan Kefisia oli yksi Kekropsin ajan Attikan kahdestatoista vanhasta kaupungista (polis) tai kylästä (kōmē), jotka Theseus myytin mukaan yhdisti (synoikismos) Ateenaksi. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kuusi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kahdeksan bule-edustajaa. Demoksen kansalaisesta käytettiin demonyymiä Kēfisieus. Kefisia säilyi merkittävänä demoksena loppuun saakka.
Sukevan kirjasto
Sukevan kirjasto toimii vuonna 1987 valmistuneessa Sukevan liikekeskuksessa, kunnan Sonkajärven kunnan asiointipisteen yhteydessä. Kirjasto Sukevalla on ollut ainakin vuodesta 1970 lähtien.
Pitkäjärvi (Kangasala, Pajula)
Maantietoa
Järven pinta-ala on 10,0 hehtaaria ja se on 1,1 kilometriä pitkä ja 100 metriä leveä. Järvi on lähes itä-länsi-suuntainen. Se sijaitsee Ristikallion pohjoispuolella loivassa painaumassa. Järvellä ei ole kartan mukaan saaria. Sen rantaviivan pituus on 2,6 kilometriä ja sen rannat ovat metsämaata. Järvellä on vain vapaa-ajan asuntoja, joille tulee tiet Järvenpäästä alkavalta ja Koveronkulmalle johtavalta tieltä. Oriveden kuntaraja ylittää järven länsipään niin, että suurin osa järvestä jää Kangasalan puolelle.
Vjatšeslav Anisin
Anisin pelasi Neuvostoliiton maajoukkueessa 1970-luvun alussa ketjukavereinaan Juri Lebedev ja Aleksandr Bodunov. Hän voitti kolme maailmanmestaruutta ja pelasi Summit Series -turnauksessa 1972.
Milton Meltzer
Meltzer syntyi Worcesterissa, Massachusettsissa, opiskeli Columbian yliopistossa ja asuu New Yorkissa. Hänen voittamistaan lukuisista palkinnoista tunnetuin on Laura Ingalls Wilder -mitali, joka hänelle myönnettiin vuonna 2001.
Meltzerin tuotanto koostuu kaikkiaan kymmenistä kirjoista. Hänet tunnetaan etupäässä tietokirjallisuudesta, mutta hän julkaisi myös historiallisen romaanin The Underground Man. Hän kirjoitti elämäkertoja esimerkiksi Langston Hughesista.
Keiriadai
Keiriadain oletetaan sijainneen Pnyks-kukkulan länsipuolella Themistokleen muurin ulkopuolella, suunnilleen nykyisen Áno Petrálonan alueella länteen Asteroskopeíosta.
Keiriadaissa sijaitsi Barathron. Se oli syvä kuoppa, johon heitettiin rikolliset ja teloitettujen ruumiit.
Ruth Stone
Ruth Stone (8. kesäkuuta 1915 Roanoke, Virginia – 19. marraskuuta 2011 Vermont ) oli yhdysvaltalainen runoilija.
Armungia
Armungia on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 474 asukasta (vuonna 2016) ja sen pinta-ala on 54,75 neliökilometriä. Se sijaitsee 366 metrin korkeudella merenpinnan yläpuolella.
Ruth Stone
Stone, joka vietti kesäkuussa 2005 90-vuotispäiväänsä, sai heinäkuussa 2007 nimityksen Vermontin Poet Laureateksi. Hän oli englannin kielen emeritusprofessori Binghamtonin yliopistossa Vestalissa.
FC Famalicão
Futebol Clube de Famalicão on jalkapalloseura Vila Nova de Famalicãon kaupungista. Seura pelaa kaudella 2021–22 Portugalin korkeimmalla sarjatasolla Primeira Ligassa.
Aleksandr Bodunov
Bodunov pelasi Neuvostoliiton maajoukkueessa Juri Lebedevin ja Vjatšeslav Anisinin kanssa samassa ketjussa 1970-luvun alussa. Hän pelasi jääkiekkoseuroissa Krylja Sovetov, TsSKA ja Spartak. Bodunov voitti kaksi maailmanmestaruutta. Hän pelasi Summit Series -otteluissa Kanadaa vastaan 1972 ja teki yhden maalin kolmannessa pelissä.
Mika Arpiainen
Mika Arpiainen (s. 23. maaliskuuta 1948) on entinen suomalainen autourheilija ja kaksinkertainen rallin Suomen-mestari vuosilta 1984 ja 1985. Hänen kartanlukijanaan oli tuolloin Timo Hantunen. Hän on lisäksi osallistunut yhteen Formula 2 -kilpailuun.
Ơ
Ơ (ơ) on yksi vietnamin kielen 12 vokaalista. Kirjainta on vaikea esittää tietokoneilla, joten se merkitään joskus O+ tai O*.
Perusmuodossaan Ơ ääntyy [əː].
Robert Cecil (1563–1612)
Ura
Elisabet I:n lähin kruununperijä ja todennäköinen seuraaja, Skotlannin kuningas Jaakko VI oli tukenut Cecilin kilpailijaa Essexiä, joten turvatakseen oman tulevaisuutensa Cecilin oli varmistettava Jaakon suosio. Essexin kuoltua Cecil aloitti salaisen kirjeenvaihdon Jaakon kanssa, ja neuvoi tätä Elisabetin suosioon pääsyssä. Cecilin salaisen diplomatian ansiosta Elisabetin kuolemaa vuonna 1603 seurannut vallanvaihdos sujui ongelmitta, kun Jaakko VI astui Englannin valtaistuimelle nimellä Jaakko I. Cecil sai jatkaa valtiosihteerinä, ja Jaakko I jätti päivittäiset hallitusasiat hänen hoidettavikseen nauttiessaan itse mieluummin metsästysretkistä. Cecil sai vuonna 1603 Cecilin paronin, 1604 Cranbornen varareivin ja 1605 Salisburyn jaarlin arvon.
VTOL
Neuvostoliitossa
Neuvostoliitto kehitti pystysuoraan nousevia lentokoneita 1960-luvun alusta alkaen. Vasta Neuvostoliiton laivaston saatua 1970-luvun lopussa poliittisen tuen kahden lentotukialuksen rakentamiselle, tuli Jakovlev-hävittäjä tuotantoon 1980-luvulla.
Robert A. Dahl
Robert Alan Dahl (17. joulukuuta 1915 Inwood, Iowa – 5. helmikuuta 2014 ) oli yhdysvaltalainen tutkija ja Yalen yliopiston valtiotieteen Sterling-professori. Dahl tunnettiin parhaiten demokratian toiminnan empiirisestä tutkimisesta ja vallankäytön mekanismien pohdinnasta. Hänen tunnetuin teoksensa on Who Governs? (1961), ja hänelle myönnettiin John Skytten palkinto vuonna 1995.
Hiram Bingham
Heinäkuussa 1911 Hiram Bingham johti Yalen arkeologista retkikuntaa, jonka päätavoitteena oli löytää Vilcabamba (Vilcapampa), salaperäinen inkojen kadonnut kaupunki ja vuoristolinnoitus, jonne he pakenivat espanjalaisia valloittajia 1500-luvulla. Kun Bingham oli saapunut Cuzcoon vuonna 1911, Apurímacin prefekti J.J. Nuñez kehotti Binghamia etsimään Urubamba-joen laakson lähistöltä Choquequiraun ("Kullan kehto") tarunhohtoisia raunioita. Bingham epäili, että paikka voisi olla tarunhohtoinen Vilcabamba. Heinäkuun 24. päivä 1911 ketšuaa puhuva paikallinen asukas Melchor Arteaga johdatti Binghamin Machu Picchun raunioille. Sieltä Bingham löysi hyvin säilyneitä kivirakennelmia ja oli erityisen hämmästynyt yhden rakennelman samankaltaisuudesta Cuzcon aurinkotemppelin kanssa. Vuonna 1912 Bingham johti retkikuntaa, joka kaivoi Machu Picchun esiin. Hän palasi paikalle uudestaan vuonna 1915. Paikka oli ollut lähes kaikkien unohtama lukuun ottamatta pientä joukkoa lähimmässä laaksossa asuvia ihmisiä (ehkä myös kaksi paikallista lähetystyöntekijää Thomas Payne ja Stuart McNairn tunsivat sen, sillä heidän jälkeläisensä väittävät, että he olivat kiivenneet raunioille vuonna 1906). Bingham toi kaupungin yleiseen tietouteen ja merkittäväksi turistikohteeksi. Binghamia on väitetty myös Indiana Jonesin esikuvaksi. Binghamin vuonna 1948 julkaistusta Machu Picchun löytöä kuvaavasta kirjasta Lost City of the Incas tuli menestysteos. Binghamin uudet kaivaukset alueella paljastivat Vitcosin ja Espíritu Pampan tärkeät kohteet, ja amerikkalainen arkeologi Gene Savoy kaivoi vuonna 1964 perusteellisesti esiin suuremmat rauniot, joka osoitti, että kyseessä oli todennäköisempi Vilcabamban sijaintipaikka.
Bingham meni naimisiin Alfreda Mitchellin kanssa 20. marraskuuta 1899. Heillä oli seitsemän poikaa. Eron jälkeen hän meni naimisiin Suzanne Carroll Hillin kanssa kesäkuussa 1937.
Kings Kuopio
Kings SC
Kaudeksi 2011 Kings palasi takaisin miesten sarjoihin, nyt nimellä Kings SC. Ensimmäisellä kaudellaan Viitosessa Kings SC ei vielä saavuttanut nousua ylemmäksi, mutta kaudella 2012 Kings SC sijoittui Viitosessa kolmanneksi ja varmisti nousun kaudelle 2013 Neloseen. Kauden 2013 sijoitus Nelosessa oli lopulta neljäs. Kaudella 2014 Kings oli Nelosessa ylivoimainen ja nousi Kolmoseen kaudelle 2015. Kaudella 2016 Kings SC sijoittui Itä- ja Keski-Suomen Kolmosessa yhdeksänneksi. Kauden 2017 alla joukkue luopui sarjapaikastaan ja anoi sarjapaikkaa Itä-Suomen Nelosesta. Kausi 2017 päättyi Itä-Suomen Nelosen voittoon seitsemän pisteen erolla toiseksi sijoittuneeseen Toivalan Urheilijoihin. Kaudella 2018 Kings tekee paluun Itä- ja Keski-Suomen Kolmoseen. Seuran joukkue määrä myös nousee kaudeksi 2018, kun edelliskaudella samassa sarjassa pelannut KuPS/2 siirtyy Kingsin alaisuuteen ja pelaa ottelunsa Kings Akatemia nimen alla.
Villaputzu
Villaputzu on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 4 763 asukasta (vuonna 2016) ja sen pinta-ala on 181,31 neliökilometriä. Se sijaitsee 11 metrin korkeudella merenpinnan yläpuolella.
Albert Suuri
Työt
Albertin tärkeimpiin teologisiin töihin kuuluu kolmessa osassa julkaistu Pietari Lombardialaisen (Magister Sententiarum) lauseiden kokoelma ja kaksiosainen Summa Theologiae. Jälkimmäinen koostuu lähinnä edellisen sisällöstä didaktisemmassa muodossa.
Pultava-Eteläinen
Asema rakennettiin alun perin vuonna 1870, mutta tuhoutui suurelta osin toisen maailmansodan aikana. Asema uudelleenrakennettiin 1947. Asemasta vastaa Ukrainan rautatiet.
Villasalto
Villasalto on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 052 asukasta (vuonna 2016) ja sen pinta-ala on 130,36 neliökilometriä. Se sijaitsee 502 metrin korkeudella merenpinnan yläpuolella.
Koverojärvi (Orivesi)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pajulanjärven valuma-alueeseen (35.762) se kuuluu. Järven vedenpinnan korkeus on 114,9 metriä mpy. Siihen on johdettu metsä- ja suo-ojia esimerkiksi Lakeissuolta. Yksi ojista tulee Ahvenaisesta ja sen laskuoja laskee Lamminjärveen laskevaan Pitkäjärveen.
Juomuvaaksiainen
Ulkonäkö
Juomuvaaksiainen on suurin Suomessa tavattavista vaaksiaislajeista. Sen siivissä on jyrkkärajaista tummanruskeaa kirjailua. Lajin siipiväli on noin 5 senttimetriä.
Mason Dixon
Mason ”The Line” Dixon on Sylvester Stallonen kehittämä ja Antonio Tarverin esittämä hahmo elokuvassa Rocky Balboa.
Ahvenainen (Orivesi)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pajulanjärven valuma-alueeseen (35.762) se kuuluu. Järven vedenpinnan korkeus on 118,1 metriä mpy. Se laskee Koverojärveen.
Kristiina Wegelius
Wegelius asuu nykyisin Québecissä avioiduttuaan kanadalaisen John Fitzpatrickin kanssa vuonna 1995. Hän toimii valmentajana ja koreografina kierrettyään kilpauran jälkeen kymmenisen vuotta jääshowtähtenä muun muassa Disney on Ice -tapahtumassa.
Diatsepaami
Vaikutusmekanismi ja riippuvuuspotentiaali
Gamma-aminovoihapon vaikutukset ihmiseen ovat sedaatio, ahdistuneisuuden lieveneminen, yleinen rentoutuminen ja lihasjännityksen laukeaminen. Bentsodiatsepiinien ns. hypnoottisille, eli nukahtamista helpottaville vaikutuksille kehittyy kuitenkin nopeasti toleranssi.
Carmel Budiardjo
Budiardjo menetti työpaikkansa vuonna 1965, kun kenraali Suharto kaappasi vallan armeijassa. Budiardjon mies vangittiin vuonna 1968 poliittisten syiden takia ja oli vankilassa vuoteen 1978. Budiardjo itse oli vangittuna ilman oikeudenkäyntiä kolmen vuoden ajan. Hänet vapautettiin marraskuussa 1971 ja karkotettiin Indonesiasta.
Larry Niven
Moties
Mote-sarja sijoittuu Jerry Pournellen CoDominium-universumiin.
Mika Mäkelä
Mika Mäkelä (s. 1965) on suomalainen amatöörinäyttelijä. Hän näytteli sotamies Rahikaista Väinö Linnan romaaniin perustuvassa Rauni Mollbergin ohjaamassa elokuvassa Tuntematon sotilas (1985).
Arvioita roolisuorituksesta
Kriitikoista Peter von Bagh katsoo, että elokuvassa "[h]engissäselviytyjien akseli toimii. Rahikaisen ja Rokan tapaiset puuhakkaat kaverit erottuvat omaksi ryhmäkseen, ja heidän kauttaan jatkuvat monet sellaiset tekemiset, joissa sodasta ei tavallaan ole tietoakaan ja joiden kautta elämisen arvoinen elämä jatkuu." Jukka Sihvosen mielestä Rahikaisen hahmossa Mollbergin sovituksessa verrattuna Laineen tulkinnan rehvastelevan "isämäiseen" hahmoon (Laineen sovituksessa Kaarlo Halttunen ) korostuu ilkikurinen poikamaisuus, samalla kun hahmossa on myös tunteettoman omaneduntavoittelijan aineksia. Samaa mieltä on Helena Ylänen, jonka mukaan "Mika Mäkelän esittämässä Rahikaisessa korostetaan epäluotettavuutta selviytymiskyvyn ohitse."
Jokivalaidensukuiset valaat
Jokivalaidensukuiset valaat (Platanistoidea) on hammasvalaisiin kuuluva valaiden yläheimo, joka sisältää vain yhden elossa olevan heimon, jokivalaat (Platanistidae). Yläheimoa ei ole vuoden 2005 Mammal Species of the World -teoksessa, mutta sillä on merkitystä paleontologiassa, koska se sisältää myös sukupuuttoon kuolleita heimoja. Toisin kuin nykyiset jokivalaat, muinaiset lajit elivät lähes yksinomaan meressä.
Valkovatukka
Valkovatukka (Rubus parviflorus) on vatukoiden (Rubus) laji. Sitä esiintyy alkuperäisenä Pohjois-Amerikan Alaskassa, Ontariossa ja Minnesotassa sekä etelässä Pohjois-Meksikon alueella. Valkovatukkaa kasvaa pohjoisesta merenpinnan tasalta 2500 metrin korkeuteen etelässä.
Peltomaitikka
Elinympäristö
Peltomaitikka on tyypillinen aurinkoisten ja hiekkaisten rinneketojen kasvi. Nykyään lajia tavataan yleisimmin kylä- ja tienvarsikedoilla. Aikaisemmin sitä tavattiin myös viljelymailta, mutta viljelytapojen muuttuminen ilmeisesti hävitti lajin pelloilta. Perinteisten ketojen umpeenkasvu ja laidunnuksen loppuminen on johtanut lajin kasvupaikkojen umpeenkasvamiseen. Myös tierakennus on vakava uhka lajille.
Kollytos
Kollytos eli Kolyttos  oli antiikin Ateenan kaupunginosa ja Aigeis-fyleen kuulunut Attikan demos. Se kuului fylen asty-trittykseen eli kaupunkialueen demoksiin.
pienoiskuva|vasen|240px|Härkäveistos Dionysios Kollytoslaisen haudalta [[Kerameikos|Kerameikoksesta, 345–340 eaa. Kerameikoksen arkeologinen museo.]] Kollytos sijaitsi Ateenan länsilaidalla kaupunginmuurin eli Themistokleen muurin sisäpuolella Museionin eli Muusien kukkulan ja Pnyks-kukkulan välisellä alueella sekä niiden rinteillä, toisin sanoen muun muassa nykyisen Filopáppoun kaupunginosan tienoilla. Sijaintipaikka oli lähellä Meliten demosta, ja antiikin lähteissä mainitaan, ettei niiden välinen raja ollut selvä. Kreikkalaisessa mytologiassa Kollytos oli Herakles-myytteihin liittyneen Diomoksen isä.
Fender Jag-Stang
Jag-Stang ei saavuttanut suurta suosiota ja sen valmistus lakkautettiin vuonna 2001. Fender Japan kuitenkin uudelleenjulkaisi kitaran vuonna 2003, mutta sen valmistus lopetettiin toistamiseen jo kaksi vuotta myöhemmin.
Euroopan elokuva-akatemia
Euroopan elokuva-akatemia (European Film Academy) on eurooppalaisten elokuvantekijöiden aloitteesta perustettu järjestö. Se perustettiin Berliinissä ensimmäisen Euroopan elokuvapalkinnon myöntämisen yhteydessä marraskuussa 1988.
2010 (Tallinna)
Lähde
Tuomo Puumala
Poliittinen linja
Tuomo Puumalasta vuonna 2012 Vihreä Lanka -lehteen tehtyä juttua varten monet Puumalan kanssa työskennelleet haastateltavat kuvailivat häntä hyväksi puhujaksi, mutta liiankin mukavaksi. Politiikan kommentaattori Jussi Lähde piti Puumalan vuoden 2012 puoluekokouspuhetta parhaana koskaan kuulemanaan puoluekokouspuheena. Keskustan sisällä hän kuuluu arvoliberaaliin siipeen.
Rimmi (Orivesi)
Maantietoa
Lammen pinta-ala on 1,6 hehtaaria ja se on 200 metriä pitkä ja 100 metriä leveä. Se sijaitsee Lahnajärven eteläpuolella Luukkaanjoen laaksossa. Lammella ei ole kartan mukaan saaria. Sen rantaviivan pituus on 950 metriä ja sen rannat ovat suota tai jopa avosuota.
Korpiorvokki
Levinneisyys
Korpiorvokkia tavataan Suomessa eniten idässä ja pohjoisessa kosteissa metsissä ja niityillä. Lounaassa ja etelässä tavataan samankaltaisilla kasvupaikoilla yleisemmin suo-orvokkia sekä korpiorvokin ja suo-orvokin risteymää viitaorvokkia.
Ian Ziering
Näyttelijänä
Ziering aloitti työskentelynsä televisiossa 12-vuotiaana. Samalla hän teki myös radiomainoksia. Ziering tuli tunnetuksi Beverly Hills 90210 -sarjasta, jossa hän näytteli vuosina 1990–2000. Ziering on näytellyt muun muassa elokuvissa Mahtiankat, Savate ja Domino. Hän on tehnyt myös äänirooleja animaatioihin, tunnetuimpana roolinaan Prätkähiirten Vinski.
Viljastenjärvi
Viljastenjärvi on Pirkanmaalla Oriveden Lahnajärvenkulmalla sijaitseva järvi.
Ilmasota (romaani)
Juoni
Kirjassa nuori englantilainen mies joutuu sattumalta ilmapallolennolle, joka vie hänet Saksaan. Saksassa häntä luullaan englantilaiseksi lentokonesuunnittelijaksi, joka on valmis myymään ylivertaisen hävittäjän suunnitelman Saksalle. Tämän suunnitelman nuori mies kantaa puserossaan koko tarinan ajan salaten sen saksalaisilta. Hän pääsee ilmalaivan kyytiin. Se matkaa yli Atlantin, ja mies joutuu näkemään, kuinka Saksa pommittaa New Yorkia. Saksalaiset pommittajat joutuvat kokemaan sen, mitä Saksa koki toisessa maailmansodassa ja Yhdysvallat koki Vietnamissa 1960-luvulla ja kokee 2000-luvulla Irakissa - ilmapommitus tuhoaa rajallisesti, mutta lisää maassa pommien kohteena olevien vastarintaa merkittävästi. Saksan zeppelin tuhoutuukin ilmatorjunnan tulessa. Pian päähenkilö näkee valtavien Kiinan ja Japanin yhteisten ilmalaivastojen hyökkäävän Yhdysvaltoihin. Hän kaivaa lentokoneen suunnitelman takistaan ja tarina päättyy länsimaiden voittoon. Nuori mies palaa Englantiin.
Apple Daily
Historia
Vuonna 2004 tehdyn tutkimuksen mukaan hongkongilaisten lehtien sisällöstä oli keskimäärin 55 prosenttia oli Peking-myönteistä ja demokratimyönteistä 15 prosenttia. Apple Dailyn kohdalla sisällöstä 50 prosenttia oli demokratiamyönteistä ja mielipidepalstoilla tämä luku nousi 90 prosenttiin. .
Ylikylä (Kiiminki)
Ylikylä on 655 asukkaan kylä Oulussa, Kiimingin kaupunginosassa Pohjois-Pohjanmaalla. Kylä sijaitsee seututien 848 varrella Kiiminkijoen länsirannalla, noin neljän kilometrin päässä kuntakeskuksesta kaakkoon. Ylikylän nähtävyyksistä tunnetuin on kansallisestikin tunnettu Koitelinkoski. Kylä on pääasiassa maatalouspainotteinen, mutta on muuttumassa väljäksi omakotitaloalueeksi. Matkaa Ouluun on noin 25 kilometriä.